PATVIRTINTA

 Vilniaus rajono savivaldybės

 administracijos direktorės

 2023 m. kovo 1 d.

 įsakymu Nr. A27(1)-595

 Priedas Nr. 11

**Vilniaus rajono savivaldybės administracijos Mickūnų seniūnijos**

**2023 m. veiklos planas**

1. **Vilniaus rajono savivaldybės administracijos Mickūnų seniūnijos aplinka.**
	1. Seniūnijos plotas, miestelių, kaimų trumpa charakteristika.

Mickūnų seniūnija įsikūrusi Mickūnų miestelyje 17 km nuo Vilniaus centro prie Polocko plento. Ji ribojasi su Vilniaus rajono Lavoriškių, Kalvelių, Bezdonių seniūnijomis bei Vilniaus miesto Naujosios Vilnios ir Antakalnio seniūnija. Mickūnų seniūnijos plotas yra 8 200 ha, iš jų 5 330 ha užima žemės ūkio naudmenos, 900 ha sudaro miškai, 1 970 ha vandenys ir kitos paskirties plotai. Mickūnų miestelyje yra tvenkinys, Kairėnų k. ežeras Akis. Per Mickūnų seniūnijos teritoriją teka upė Vilnelė. Mickūnų seniūnijos teritorijoje išsidėstę 34 kaimai ir 1 mstl. Didesni iš jų: Mickūnų mstl., Galgiai, Skaisteriai, Uosininkai I, Viktariškės.

 1.2. Seniūnijos gyventojai (einamųjų metų sausio 1 d. duomenimis).

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 4386 |
| Pensinio amžiaus | 1050 |
| Vienišų asmenų | 15 |
| Vienišų nusenusių | 15 |
| Daugiau nei 75 m. amžiaus | 780 |
| Suaugusiųjų neįgaliųjų | 650 |
| Vaikų su negalia iki 18 m. | 26 |
| Darbingo amžiaus neįgaliųjų | 350 |
| Socialinę atskirtį patiriančios šeimos | - |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Vilniaus rajono savivaldybės administracijos Mickūnų seniūnija buvo suskirstyta į 9 seniūnaitijas:

Galgių seniūnaitija (Galgių k.) – seniūnaitis Ivan Taraškevič;

Gailiūnų seniūnaitija (Gailiūnų k., Paliuliškių k., Ližiškių k.) – seniūnaitė Tatjana Makovskaja;

Egliškių seniūnaitija (Egliškių k., Dievoniškių k., Kairėnų k.) – seniūnaitė Vanda Zabulėnienė;

Mickūnų seniūnaitija (Mickūnų mstl.) – seniūnaitė Emilija Oberlian;

Skaisterių seniūnaitija (Skaisterių k., Sadūniškių k., Vališkių k., Kyviškių glž. st) – seniūnaitė Jolanta Pocej;

Viktariškių seniūnaitija (Viktariškių k., Darželių k.) – seniūnaitis Justinas Grybauskas;

Dėdoniškių seniūnaitija (Dėdoniškių k., Parūdupių k., Plotų k., Muknos k., Uosininkų II k., Uosininkų III k.) – seniūnaitis Jurij Kozlovskij;

Uosininkų seniūnaitija (Uosininkų I k., Taurijos k., Linkų k., Žagariškių k., Milašinės k., Popierinės k., Akmenynės k., Rokantų k. 4, 5, 5A, 5 B, 6, 7) – seniūnaitis Viktor Jankovski;

Lytos seniūnaitija (Lytos k., Mažeikių k., Gaidūnų k., Naujakiemio k., Sankelių k., Mickūnų glž. st, Rokantų k. 1, 2, 3) – seniūnaitė Agata Romeiko.

Teritorijoje aktyviai veikia dvi bendruomenės: Mickūnų bendruomenė ir Mickūnų jaunimo bendruomenė.

Mickūnų seniūnijoje turime keturias sodo bendrijas: Prekyba, Žaliasis šilas, Varpas ir Viktorija.

* 1. Švietimo įstaigos (pavadinimas, vaikų sk., pagrindinė informacija apie įstaigą).

Mickūnų seniūnijoje yra 2 gimnazijos: Mickūnų gimnazija Mickūnų miestelyje ir Šv. Jono Bosko gimnazija Egliškių kaime. Mickūnų gimnazijoje iš viso mokosi 246 mokiniai. Šv. Jono Bosko gimnazijoje mokosi 202 mokiniai. Ugdymas vyksta lenkų kalba. Taip pat yra du vaikų lopšeliai - darželiai, kuriuose ugdymas vyksta lietuvių ir lenkų kalbomis. Lietuvių vaikų lopšelį – darželį lanko 85 vaikas, lenkų vaikų lopšelį – darželį lanko 71 vaikų.

* 1. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Mickūnų miestelyje veikia Šv. Mergelės Marijos ėmimo į dangų bažnyčia. 2012 m. rekonstruotas Mickūnų bendruomenės centras, kuriame vyksta vietos bendruomenės šventės. Mickūnų bendruomenės centre yra biblioteka, kurioje veikia kompiuterinis centras. 2022 m. įsigijome administracinį pastatą Galgių k. (buvęs Lietuvos paštas). Šiais metais planuojame pastato renovaciją, kur bus sukurtas kultūros centras Galgių kaimo bendruomenei. Dabartiniu metu ten jau veikia renovuota biblioteka. Mickūnų seniūnijos administraciniame pastate veikia Mickūnų ambulatorija, kuri teikia asmens sveikatos paslaugas Mickūnų seniūnijos gyventojams.

* 1. Kapinės, visuomeninės paskirties teritorijos, poilsinės zonos, parkai ir kt.,

sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijoje yra 8 kapinės, iš jų 7 veikiančios kapinės: Skaisterių k., naujos ir senos Mickūnų mstl., senosios ir naujosios Paliuliškių k., Kairėnų k., Gailiūnų k. ir vienos neveikiančios Tarybinių karių Mickūnų mstl.

Mickūnų seniūnija 2020 m. įvykdė Kairėnų kapinių (0,7 ha) duomenų skaitmenizavimo darbus. Interaktyviame žemėlapyje pagal pavardes ir vardus galima susirasti ieškomus kapus, o detaliose ortofoto nuotraukose matyti kapavietės pertvarkymo istoriją. Sistemoje galima pamatyti ir kapinių teritoriją – jų ribas, sektorius (kvartalus), eiles, suformuotas kapavietes, o kapinių administratoriai gali matyti laisvas, užimtas ir stebėti neprižiūrimas kapavietes.

Šiuo metu vykdomas kitų seniūnijoje esančių kapinių skaitmenizavimas.

Mickūnų miestelyje Mokyklos g. įrengta viena laikina prekybos nuomos vieta (paviljonas), kurioje prekiaujama maisto ir ne maisto produktais.

Fiziniai ir juridiniai asmenys, sumokėję laikinos prekybos vietos nuomos mokestį ir gavę seniūnijos leidimą prekiauti ir teikti paslaugas, turi teisę užsiimti išnešiojamąja ir išvežiojamąja prekyba Mickūnų seniūnijos teritorijoje.

Mickūnų seniūnija su Mickūnų seniūnijos teritorijoje veikiančiomis bendruomenėmis jau įrengė 6 vaikų žaidimo aikšteles (Galgių k., Egliškių k., Skaisterių k., Uosininkų I k., Mickūnų mstl.).

Mickūnų seniūnijoje yra prekybos vietos:

* ,,IKI“ – Galgių k., Centrinė g.;
* ,,Maxima“ – Galgių k., Centrinė g.;
* ,,Norfa“ – Galgių k., Mokyklos g.;
* ,,Aibė“ – Mickūnų mstl., Vilniaus g.
	1. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia įmonės: UAB „Šotopa“ (prekyba maisto ir ne maisto produktais), UAB ,,Akvapona“ (žuvų auginimas ir pardavimas), UAB „Elegra“ (impregnuotos gamybos mediena), UAB „Tomisa“ (Autoservisas, maisto parduotuvė), UAB „Herata“ (transporto įmonė), „Palink“ (maisto parduotuvė), ,,NORFA“ ,,Maxima“, UAB „Optika ir technologija“ (specializuojasi baseinų, fontanų ir dirbtinių tvenkinių įrengime), UAB ,,Saleksera“ (statybinių medžiagų ir ūkinių prekių parduotuvė), UAB ,,Auras LT“ (prekyba maisto produktais), ,,Žaibo pica“, jojimo mokykla ,,Kemk Žirgai“. Taip pat Mickūnų seniūnijos teritorijoje yra VĮ ,,Vilniaus miškų urėdija“ ir Valstybės sienos apsaugos tarnybos prie LR VRM Vilniaus rinktinė.

1. **Vilniaus rajono savivaldybės administracijos Mickūnų seniūnijos vidinė struktūra, valdomi ištekliai.**

2.1. Mickūnų seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Mickūnų seniūnija siekia: atlikti vietinės reikšmės kelių ir gatvių priežiūros darbus, užtikrinti vietinių kelių bei gatvių apšvietimo tinklų priežiūrą, užtikrinti viešųjų erdvių tvarkymą, teikti socialinę priežiūrą, aktyvinti kultūrinį ir sportinį gyvenimą.

 2.2. Seniūnijos vidinė struktūra (darbuotojų skaičius, pareigos).

Vilniaus rajono savivaldybės administracijos Mickūnų seniūnijos vidinė struktūra: seniūnas, vyr. raštvedė, vyresn. finansininkė, 3 vyresn. specialistės, specialistė, inspektorė, 3 kiemsargio etatai, 1 valytojos etatas, 1 elektriko etatas, 2 kapinių prižiūrėtojų etatai ir 2 kūrikų etatai.

 2.3. Seniūnijos turtas apskaitomas seniūnijos balanse, lėšos.

Savo balanse Mickūnų seniūnija apskaito penkis pastatus, kurių vertė 2023 m. sausio mėn. pradžiai buvo 216 229,14 eurai. Infrastruktūrai priskiriami keliai, šuliniai, pėsčiųjų tiltas, melioracijos keliai, iš viso jų vertė 2023 m. sausio mėn. pradžiai 4 431 423,31 eurai.

Mickūnų seniūnija iš viso turi 4 761 427,01 eurų ilgalaikio turto, apskaitomo savo balanse.

* 1. Viešųjų darbų programa (lėšos, įdarbinta žmonių, veikla).

Pasitelkiant viešuosius bei visuomenei naudingus darbus dirbančius asmenis (visuomenei naudingus darbus atlieka darbingi, bet nedirbantys socialinių pašalpų gavėjai) yra prižiūrimi vietinės reikšmės keliai, visuomeninių pastatų būklė, atliekami smulkūs einamojo remonto darbai, šienaujamos viešosios teritorijos, genami medžiai, valomos pakelės, renkamos šiukšlės, tvarkomos kapinės.

2022 m. Mickūnų seniūnijos teritorijoje numatytiems laikino pobūdžio visuomenei naudingus darbus buvo priimti dirbti ir juos atliko 6 darbuotojai. Tokiu būdu teikiama pagalba bedarbiams padeda sėkmingai integruotis į darbo rinką bei užsidirbti gyvenimui savarankiškai.

2023 m. Mickūnų seniūnijos teritorijos tvarkymo laikino pobūdžio darbams (šiukšlių rinkimas, šienavimas, sniego valymas, autobusų stotelių priežiūra, gėlynų priežiūra, miško pakraščių tvarkymas) yra numatytos 7 darbo vietos, sudarant darbo sutartį dviejų mėnesių laikotarpiui.

1. **Vilniaus rajono savivaldybės administracijos Mickūnų seniūnijos misija, vizija.**

 3.1. Seniūnijos misija.

Tenkiname Vilniaus rajono savivaldybės administracijos Mickūnų seniūnijos gyventojų viešuosius poreikius ir interesus, efektyviai teikiame įstatymų priskirtas viešąsias paslaugas.

 3.2. Seniūnijos vizija.

Saugi ir patogi gyvenamoji aplinka Mickūnų seniūnijos teritorijoje.

 3.3. Einamųjų metų seniūnijos metinio veiklos plano tikslai.

1. Vietinės reikšmės kelių ir gatvių profiliavimas, remonto bei priežiūros darbai;
2. Šienavimas, krūmų, augančių prie vietinės reikšmės kelių pašalinimas, viešųjų erdvių priežiūrą ir teritorijos tvarkymas;
3. Medžių kirtimo darbai;
4. Kelio ženklų ir lentelių su gatvių pavadinimais prie valstybinės reikšmės ir vietinės reikšmės kelių įrengimas, remiantis Techninių eismo reguliavimo priemonių įrengimo, pakeitimo ar demontavimo Vilniaus rajono savivaldybėje komisijos protokolais;
5. Visų vaikų žaidimo aikštelių Mickūnų seniūnijoje įrenginių techninis patikrinimas (priežiūra);
6. Kranto g., Mickūnų mstl., Gaidūnų k., Naujakiemio k., gatvės apšvietimo įrengimo darbai (tęsiamas);
7. Meldų g., Galgių k., gatvės apšvietimo įrengimo darbai;
8. Užupio g., Darbininkų g., Kalno g., Vilniaus g., Mickūnų mstl., projektavimo darbai modernizavimui;
9. Lenkų g., A. L. Bekių g., Kalno g., Jaunimo g., Kranto g., Mickūnų mstl., projektavimo darbai modernizavimui;
10. Darbininkų g., Skaisterių g., Skaisterių k., gatvių apšvietimo projektavimo darbai modernizavimui;
11. Muknos g., Muknos k., gatvės apšvietimo projektavimo darbai modernizavimui;
12. Užupio g., iki Mickūnų glž. st., gatvės apšvietimo projektavimo darbai;
13. Mokyklos g., Skaisterių k., gatvės apšvietimo projektavimo darbai;
14. Darbininkų g., Skaisterių g., Sadūniškių k., gatvių apšvietimo projektavimo darbai (dalies);
15. Mokyklos g., Mickūnų mstl., gatvės apšvietimo projektavimo darbai (dalies);
16. Meldų g., Galgių k., parko projektavimas (tęsiamas);
17. Mickūnų senojo administracinio pastato Mickūnų g. 1, Mickūnų mstl., griovimo projekto paruošimas;
18. Paviršinių nuotekų tvarkymo ir nuvedimo nuo sklypų, esančių Galgių k., Vakario g., Lenktoji g., Vakarinė g., Aušros g., darbai;
19. Vilnios upės vagos valymas;
20. Pantoninio tilto įrengimas prie Mickūnų tvenkinio ant Muknos upės;
21. Atlikti autobuso iki M. Koperniko g. Galgių k. paleidimui reikalingos infrastruktūros projektavimo darbus;
22. Lauko scenos įrengimas Centrinė g., Galgių k.; prie Vilnios upės Mickūnų mstl.;
23. Stotelių paviljonų įrengimas Centrinė g., Galgių k., 2 vnt.;
24. Užupio g., Mickūnų mstl., prie vaikų žaidimo aikštelės teritorijos sutvarkymas;
25. Formavimo-pertvarkymo projekto rengimas su tikslu iš miškų ūkio paskirties žemės sklypo atidalinti kelią ir pakeisti paskirtį į kitą, susisiekimo ir inžinierinių tinklų koridorių teritorijos (kelias per mišką į sodo bendrijas);
26. Tilto per Kyvės upę Viktariškių k,. statinio ekspertizės atlikimas;
27. Melioracijos griovių priežiūros darbai;
28. Tęsti bendradarbiavimą su užsienio partneriais (Lenkijos Respublika, Gmina Poraj ir Gmina Izabelin).

Mickūnų seniūnija savo teritorijoje turi ne tik vietinės reikšmės kelius, bet ir valstybinės reikšmės kelius, kurie priklauso VĮ Lietuvos automobilių kelių direkcijai. Gauname daug gyventojų prašymų dėl valstybinės reikšmės kelio Nr. 5224 Mickūnai – Skaisteriai – Sadūniškės. Mickūnų seniūnija vėl kreipsis į VĮ Lietuvos automobilių kelių direkciją dėl valstybinės reikšmės kelio Nr. 5224 Mickūnai – Skaisteriai – Sadūniškės atkarpos asfaltavimo.

Su įmonėmis buvo patvirtinti ir suderinti darbai, kurie turėjo būti atlikti 2022 m., bet dėl pasikeitusių aplinkybių, įmonės nespėjo atlikti visų įsipareigojimų, tai darbai bus atlikti 2023 metais:

1. Užupio g., Mažeikių k., nuo posūkio į Mažeikių g., iki Mickūnų glž. st., naujos asfaltbetonio dangos įrengimas (dalies);
2. Miško g., Mickūnų mstl., Mickūnų sen., Vilniaus r., asfaltbetonio dangos įrengimas (remontas);
3. Krepšinio aikštelės asfaltbetonio dangos įrengimas Užupio g., Mickūnų mst., vaikų žaidimo aikštelėje;
4. Priėjimo takelio prie vaikų žaidimo aikštelės Užupio g., Mickūnų mst., projektavimas ir įrengimas;
5. Trasos projektavimas Vilniaus viešajam transportui per Lytos k., Mažeikių k., Kairėnų k. ir Mickūnų mstl., (autobuso sustojimo kelio ženklų, kišenių, prasilenkimų įrengimas ir ženklinimas, autobuso sustojimo apšvietimas) bei įrengimas;
6. Automobilių stovėjimo aikštelės projektavimas Jaunimo g., Mickūnų mst., prie vaikų lopšelių – darželių;
7. Centrinė g., Medžiotojų g., Gėlių g., Naujoji g., Galgių g., Perlų g., Lauko g., Spalio g., Taikos g., Galgių k., projektavimo darbai modernizavimui.
8. **Einamųjų metų KPPP ir Vietos bendruomenių savivaldos programos lėšų poreikis.**
	1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Seniūnija turi 136,9 km kelių, iš jų: 73,7 km - su žvyro danga, 35,7 km - su patobulinta danga, 27,5 km. – grunto kelių, dviračių takų ilgis – 2,3 km.

Kiekvienais metais VĮ Lietuvos automobilių kelių direkcija teikia finansavimą keliams prižiūrėti, tiesti bei remontuoti.

Iš KPPP lėšų planuojami darbai:

1. M. Koperniko g., Galgių k., asfaltbetonio dangos įrengimas (nauja danga) ilgis apie 300 m (darbų tęstinumas).
2. Darželių g., Darželių k., asfaltbetonio dangos įrengimas (nauja danga) ilgis apie 400 m;
3. Užupio g., Mažeikių k., naujos asfaltbetonio dangos įrengimas (tęsiamas);
4. Darželių g., Mickūnų mstl., iki naujųjų Mickūnų kapinių asfaltbetonio dangos įrengimas (nauja danga) 350 m.;
5. Duobių lopymas Mickūnų seniūnijos teritorijoje;
6. Kalnelių įrengimas Jaunimo g., Mickūnų mstl. (plato); Vilianovo g., Uosininkų I k. (apskritiminės formos); Gėlių g., Galgių k., (apskritiminės formos); Galgių g., Galgių k., (apskritiminės formos); Užupio g., Mickūnų mstl. (3 plato), Mickūnų g., Mickūnų mstl., (kalnelio atnaujinimas); Egliškių g., Egliškių k. (kalnelio perkėlimas);
7. Atitvaro įrengimas Mažeikių g., Mažeikių k., prie kūdros;
8. Mokytojų g. 6, Mokyklos g. 18A žvyro skaldos pagrindo dangos įrengimas ilgis 250 m.;
9. Mickūnų g. 9, Mickūnų mstl., pralaidos įrengimas;
10. Nuo Užupio g. 17 Mickūnų mstl. iki Mickūnų glž. st. šaligatvio dviračio tako projektavimas bei dalinis įrengimas;
11. Nuo Mokyklos g. 28 - M. Koperniko g. – iki Meldų g. 29A, Galgių k., šaligatvio dviračio tako projektavimas bei dalinis įrengimas.

4.2.Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos iš Vietos bendruomenių savivaldos programos nenumatytos.

4.3.Iš savivaldybės biudžeto skirtos lėšos įsiskolinimams dengti.

Seniūnija turi įsipareigojimų kitoms įmonėms, lėšos įsiskolinimams dengti iš savivaldybės biudžeto yra 2,1 tūkst. Eur.

|  |  |  |  |  |  |  |  |
| --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | **Iš viso** |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |
|
|
| **Susisiekimo ir gatvių apšvietimo infrastruktūros gerinimo programa (03)**  |
| 03 | 01 | **Plėtoti rajono gyventojams patogią ir saugią susisiekimo sistemą** |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesti elektros energija gatves | 155,0 |  |  | 155,0 |  | 80,0 |
| **Valdymo programa (04)**  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 | Seniūnijų darbo organizavimas | Vykdoma nuolat | 319,0 |  | 2,1 | 321,1 |  | 4,5 |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |
| 04 | 01 | 02 | 08 | Gyvenamosios vietos deklaravimas | Vykdoma nuolat |  | 1,8 |  | 1,8 |  | 1,8 |
| 04 | 01 | 02 | 14 | Žemės ūkio funkcijų vykdymas | Žemės ūkio valdų atnaujinimas, gyventojų ir ūkininkų konsultavimas pagal kaimo plėtros programas, paraiškų išmokoms gauti priėmimas. | 23,9 |  |  | 23,9 |  | 23,9 |
| **Saugios ir švarios gyvenamosios aplinkos kūrimo programa (05)**  |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkyti visas seniūnijos pakelės, šiukšliaviečių sutvarkymas, šiukšlių išvežimas iš seniūnijai priklausančių kapinių | 5,5 |  |  | 5,5 |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje kelių ir šalikelių priežiūra, avarinių medžių nupjovimas seniūnijos teritorijoje,kapinių priežiūra ir sutvarkymas. | 575,3 |  |  | 575,3 |  | 360,0 |
| **Socialinės atskirties mažinimo programa (08)**  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 22,7 |  |  | 22,7 |  | 22,7 |
| 08 | 01 | 01 | 17 | Socialinio būsto fondo plėtra Vilniaus rajono savivaldybėje (statyba ir pirkimas) | Vykdoma nuolat | 19,0 |  |  | 19,0 |  | 19,0 |

 Seniūnė Renata Mickevič

 Vyresnioji finansininkė Katažina Gil